ಷರ್ಲಾಕ್‌ ಹೋಮ್ಸ್‌ನ ಮನ ಮುಟ್ಟಿದ ಏಕೈಕ ಮಹಿಳೆ ಐರೀನ್‌ ಆಡ್ಲರ್‌. ಹೋಮ್ಸ್‌ ಈಕೆಯನ್ನು ಯಾವಾಗಲೂ ""ದಿ" ವುಮನ್‌"ಎಂದೇ ಉಲ್ಲೇಖಿಸುತ್ತಾನೆ. ಇತರೆ ತನಿಖಾ ಪ್ರಕರಣಗಳಲ್ಲಿ ಹಲವು ಸಲ ಆಕೆಯ ನೈಜ ಹೆಸರು ಹಿಡಿದು ಕರೆದಿರುವನಾದರೂ, ಸ್ವತಃ ಷರ್ಲಾಕ್‌ ಹೋಮ್ಸ್‌ ಎಂದಿಗೂ ಈ ರೀತಿ ಕರೆಯುತ್ತಿದ್ದುದನ್ನು ನೇರವಾಗಿ ಹೇಳಿಲ್ಲ.ಹೋಮ್ಸ್‌ನ ಹಲವಾರು ಕಥೆಗಳಲ್ಲಿ ಉಲ್ಲೇಖಿತಳಾದ ಕೆಲವೇ ಕಲವು ಮಹಿಳೆಯರ ಪೈಕಿ ಐರೀನ್‌ ಆಡ್ಲರ್‌ ಸಹ ಒಬ್ಬಳು. ಆದರೂ ಈಕೆ ಕಾಣಿಸಿಕೊಂಡಿದ್ದು"ಎ ಸ್ಕ್ಯಾಂಡಲ್‌ ಇನ್‌ ಬೊಹೆಮಿಯಾ" ಎಂಬ ಕಥೆಯಲ್ಲಿ ಮಾತ್ರ .

"ದಿ ಅಡ್ವೆಂಚರ್‌ ಆಫ್‌ ಚಾರ್ಲ್ಸ್‌ ಆಗಸ್ಟಸ್‌ ಮಿಲ್ವರ್ಟನ್‌" ಎಂಬ ಒಂದು ಕಥೆಯಲ್ಲಿ, ಷರ್ಲಾಕ್ ಹೋಮ್ಸ್‌ ವಿವಾಹ ನಿಶ್ಚಿತಾರ್ಥಕ್ಕೆ ಒಳಪಡುತ್ತಾನೆ.ತನಿಖೆಗಾಗಿ ಮಾಹಿತಿಯನ್ನು ಕೆದಕಿ ಬೆದಕುವ ಏಕೈಕ ಉದ್ದೇಶ ಇದರದ್ದು.ಹೋಮ್ಸ್‌ ತನ್ನ ಕಕ್ಷಿಗಾರರಲ್ಲಿ ಸುಂದರ ಅಮಗನೆಯರೊಂದಿಗೆ ವೈಯಕ್ತಿಕ ಆಸಕ್ತಿ ತೋರುತ್ತಾನೆ. (ಅದರಲ್ಲೂ ವಿಶೇಷವಾಗಿ, "ದಿ ಅಡ್ವೆಂಚರ್ ಆಫ್‌ ದಿ ಕಾಪರ್‌ ಬೀಚಸ್‌" ಕಥೆಯಲ್ಲಿನ ವಯೊಲೆಟ್‌ ಹಂಟರ್‌ ಎಂಬ ಚೆಲಿವೆಯಲ್ಲಿ.) ತನ್ನ ಸಮಸ್ಯೆಯೊಂದರ ಕೇಂದ್ರ ವ್ಯಕ್ತಿಯಾಗಲು ಅವಳು ನಿರಾಕರಿಸಿದಾಗ ಅವಳ ಮೇಲಿನ ಮೋಹವನ್ನು ತ್ಯಜಿಸುವುದು ಅವನಿಗೆ ಅನಿವಾರ್ಯವಾಯಿತು.ಅ ಮಹಿಳೆಯರ ಯೌವನ, ಸೌಂದರ್ಯ ಮತ್ತು ಚೈತನ್ಯದ ಚಿಲುಮೆ (ಹಾಗೂ ಅವರು ತನ್ನ ಬಳಿ ತಂದ ತಮ್ಮ ತನಿಖೆ ವಿಷಯಗಳನ್ನೂ ಸಹ) ಈತನನ್ನು (ಪ್ರಣಯಾಸಕ್ತಿಗಿಂತ ಭಿನ್ನವಾಗಿ) ಬಹಳ ಉದ್ದೀಪನಗೊಳಿಸುತ್ತಿತ್ತು. ಒಂದು ರೀತಿಯ ಮೋಹಕ-ಗುಣವಿರುವ ಹೋಮ್ಸ್‌ನನ್ನು ಈ ಕಂತುಗಳು ತೋರಿಸುತ್ತವೆ. ಆದರೂ, ಐರೀನ್‌ ಆಡ್ಲರ್‌ ಹೊರತಾಗಿ ಬೇರಾರಲ್ಲೂ ತುಂಬ ದಿನದ ಪ್ರಣಯ ಪ್ರಸಂಗಗಳು ಕಂಡುಬಂದಿಲ್ಲ."ಮಹಿಳಾ ವಿಮುಖತೆಯ ಧೋರಣೆ" ಹೊಂದಿದ್ದ ಹೋಮ್ಸ್‌ ಒಂದು ರೀತಿಯ "ವಿಚಿತ್ರವಾದ ಕಟಾಕ್ಷಕ್ಕೆ ಪಾತ್ರನಾಗುವನು"ಎಂದು ವ್ಯಾಟ್ಸನ್‌ ಹೇಳುತ್ತಾನೆ. ಷರ್ಲಾಕ್ ಹೋಮ್ಸ್‌ ಹೇಳುವುದು ಹೀಗೆ: "ನಾನು ಸ್ತ್ರೀ-ಜಾತಿಯನ್ನು ಮನಃಪೂರ್ವಕವಾಗಿ ಮೆಚ್ಚುವವನಲ್ಲ." "ಮಹಿಳೆಯರ ಉದ್ದೇಶಗಳು... ಬಹಳ ನಿಗೂಢವಾದದ್ದು..."ಎಂಬುದು ಆತನ ಅನಿಸಿಕೆ. ಇಂಥ ಕಳ್ಳುಸಿಕಿನ ಮೇಲೆ ನಿಲ್ಲುವುದಾದರೂ ಹೇಗೆ?ಅಂತಹ ಉಸುಬಿನ ಮೇಲೆ ಅದು ಹೇಗೆ ಸಾಧ್ಯ? ಅವರ ಇಂಥ ಯಃಕಶ್ಚಿತ್‌ ಕೃತ್ಯ ಅಲ್ಲೋಲಕಲ್ಲೋಲ ಉಂಟುಮಾಡಬಲ್ಲವು... ಅವರ ಇಂಥ ವರ್ತನೆಗೆ ಒಂದು ಸೂಜಿಮೊನೆಯಷ್ಟು ಸಣ್ಣ ಕಾರಣವೂ ಸಾಕು." ತನ್ನ ಕವಿಸ್ಫೂರ್ತಿ , "ಷರ್ಲಾಕ್‌ ಹೋಮ್ಸ್‌ ಚಾರ್ಲ್ಸ್‌ ಬ್ಯಾಬೆಜ್‌ನ ಕ್ಯಾಲುಕಲೇಟರ್‌ನಷ್ಟು ಅಮಾನವೀಯ,ಇನ್ನೇನು ಪ್ರಣಯ ಕೂಪದಲ್ಲಿ ಬೀಲುವುದರಲ್ಲಿದ್ದಾನೆ" ಎಂದು ಜೊಸೆಫ್‌ ಬೆಲ್‌ಗೆ ಡೋಲ್‌ ಹೇಳುತ್ತಾನೆ.

ಮಹಿಳೆಯರು ತಮ್ಮ ಸಂಗತಿಗಳನ್ನು ತನಿಖೆಗಾಗಿ ಇವನಲ್ಲ್ಲಿಗೆ ತಂದು ಪರಿಹಾರ ಕೋರುವಾಗಿನ ಅವರ ಸಂಗದಿಂದಲೇ ಆನಂದ ತುಂದಿಲನಾಗುತ್ತಿದ್ದುದು ಸ್ವಾರಸ್ಯದ ವಿಷಯ. ""ದಿ ಸೈನ್‌ ಆಫ್‌ ದಿ ಫೋರ್‌"" ನಲ್ಲಿ, ಷರ್ಲಾಕ್‌ ಹೋಮ್ಸ್‌ ಒಂದು ಸ್ವಯಂ ಚಾಲಿತ ಗಣಿಸುವ ಯಂತ್ರದಂತಿರುತ್ತಾನೆ ಎಂದು ವ್ಯಾಟ್ಸನ್ ಹೇಳುತ್ತಾನೆ."ನಿನ್ನ ನಿಷ್ಪಕ್ಷಪಾತ ತೀರ್ಮಾನಕ್ಕೆ ವೈಯಕ್ತಿಕ ಗುಣಾವಗುಣಗಳು ಅಡ್ಡ ಬರದಿರುವಂತೆ ನೋಡಿಕೊಳ್ಳುವುದು ಬಹಳ ಮುಖ್ಯ" ಎಂದು ಹೋಮ್ಸ್‌ ಹೇಳುವುದನ್ನು ಉಲ್ಲೇಖಿಸುತ್ತಾನೆ. ಕಕ್ಷಿಗಾರನು ಕೇವಲ ಒಬ್ಬ ವ್ಯಕ್ತಿಯಷ್ಟೆ - ಸಮಸ್ಯೆಯೊಂದರಲ್ಲಿನ ಒಂದು ಅಂಶ. ಭಾವಪರಷತೆ ಎಂಬುದು ಸ್ಪಷ್ಟ ವಿವೇಚನೆಗೆ ಯಾವಾಗಲೂ ವಿರುದ್ಧ. ವಿಮೆಯ ಹಣ ಪಡೆವ ದುರಾಸೆಯಿಂದ ತನ್ನ ಮೂರು ಮಕ್ಕಳನ್ನು ಕೊಂದಿದ್ದಕ್ಕೆ, ನನಗೆ ಗೊತ್ತಿರುವ ಅತ್ಯಾಕರ್ಷಕ ಹೆಣ್ಣೊಬ್ಬಳನ್ನು ನೇಣಿಗೇರಿಸಲಾಯಿತು ಎಂದು ನಾನು ಹೇಳುವೆ..." ಸ್ತ್ರೀ ಸಂಬಂಧದಲ್ಲಿ ವಿಶೇಷವಾಗಿ, ಮಹಿಳಾ ಕಕ್ಷಿಗಾರರೊಂದಿಗಿನ ಸಂಬಂಧಗಳಲ್ಲಿ ಹೋಮ್ಸ್‌ನ ಆಸಕ್ತಿಯ ಕೊರತೆಯನ್ನು ಬಿಂಬಿಸುತ್ತದೆ.ಕೆಲವೊಮ್ಮೆ ಏನಾದರೂ ಒಂದು ಅಮಾನವೀಯ ಗುಣ ತುಂಬಿಕೊಂಡಿರುತ್ತದೆ ಎನ್ನುತ್ತಾನೆ ವ್ಯಾಟ್ಸನ್." "ದಿ ಅಡ್ವೆಂಚರ್‌ ಆಫ್‌ ದಿ ಡೆವಿಲ್ಸ್‌ ಫುಟ್‌" ಕಥೆಯ ಅಂತ್ಯದಲ್ಲಿ, "ವ್ಯಾಟ್ಸನ್‌,ನಾನು ಎಂದಿಗೂ ಪ್ರೇಮ ಪಾಶಕ್ಕೆ ಸಿಕ್ಕಿಲ್ಲ ,ಆದರೆ ಒಂದು ವೇಳೆ ಪ್ರೀತಿಸಿ, ನಾನು ಪ್ರೀತಿಸಿದ ಹೆಣ್ಣು ಈ ರೀತಿಯ ಅಂತ್ಯ ಕಂಡಲ್ಲಿ, ನಾನು ನಮ್ಮ ಕಾನೂನಿಗೊಳಪಡದ ಸಿಂಹದ-ಬೇಟೆಗಾರನಂತೆಯೇ ವರ್ತಿಸ ಬಹುದು" ಎಂದು ಹೋಮ್ಸ್ ಹೇಳುತ್ತಾನೆ. ಈ ಕಥೆಯಲ್ಲಿ, ಪರಿಶೋಧಕನಾದ ಡಾ. ಸ್ಟರ್ನ್‌‌ಡೇಲ್‌ ತನ್ನ ಪ್ರಿಯತಮೆ ಬ್ರೆಂಡಾ ಟ್ರೆಗೆನಿಸ್‌ಳ ಕೊಲೆಗಾರನನ್ನು ಕೊಂದು ಸೇಡು ತೀರಿಸಿಕೊಂಡಿದ್ದ.ಕೊಲೆಗೆ ಕೊಲೆಯೇ ಪ್ರತೀಕಾರ ಎಂಬುದನ್ನು ಕಾನೂನು ಒಪ್ಪದು. ಹೋಮ್ಸ್‌ ಪೀಡಿಸುವ ಒಬ್ಬ ವಿಲಕ್ಷಣ ಬಾಡಿಗೆದಾರನಾಗಿದ್ದರೂ ಸಹ, ಮಹಿಳೆಯರೊಂದಿಗೆ ಷರ್ಲಾಕ್‌ ಹೋಮ್ಸ್‌ ಗಮನಾರ್ಹವಾದ ಸಜ್ಜನಿಕೆ ಮತ್ತು ಸಭ್ಯತೆಯನ್ನು ತೋರುವ ಕಾರಣ ಶ್ರೀಮತಿ ಹಡ್ಸನ್‌ ಆತನನ್ನು ಮೆಚ್ಚುತ್ತಿದ್ದರು ಎಂದು ವ್ಯಾಟ್ಸನ್‌ "ದಿ ಅಡ್ವೆಂಚರ್‌ ಆಫ್‌ ದಿ ಡಯಿಂಗ್‌ ಡಿಟೆಕ್ಡಿವ್‌"ನಲ್ಲಿ ಬರೆಯುತ್ತಾರೆ. ಪುನಃ;" ದಿ "ಸೈನ್ ಆಫ್‌ ದಿ ಫೋರ್‌"" ನಲ್ಲಿ ಷರ್ಲಾಕ್‌ ಹೋಮ್ಸ್‌ ಹೀಗೆ ಹೇಳಿದಂತೆ ವ್ಯಾಟ್ಸನ್‌ ಉಲ್ಲೇಖಿಸುತ್ತಾನೆ, "ನಾನು ಅವರಿಗೆ ಬಹಳಷ್ಟು ವಿಷಯಗಳನ್ನು ಹೇಳಲಾರೆ.ಅವರಲ್ಲಿ ಅತ್ಯುತ್ತಮರಿದ್ದರೂ ಸಹ ಮಹಿಳೆಯನ್ನು ಸಂಪೂರ್ಣವಾಗಿ ನಂಬಲಾಗದು "- ತಾನು ಮಹಿಳೆಯರನ್ನು ಇಷ್ಟಪಡದಿದ್ದರೂ ಹಾಗೂ ಅವರ ಬಗ್ಗೆ ಅಪನಂಬಿಕೆಯ ಧೋರಣೆ ಹೊಂದಿದ್ದರೂ, ಷರ್ಲಾಕ್ ಹೋಮ್ಸ್‌ ಒಬ್ಬ "ದುರ್ಬಲ ರಕ್ಷಕ ಎದುರಾಳಿ" ಎಂದು ವ್ಯಾಟ್ಸನ್‌ ಗಮನಿಸುತ್ತಾನೆ.

ಹಣಕಾಸು ವ್ಯವಹಾರ
ಆರಂಭಿಕ ಜೀವನ
ಹೊರಗಿನ ಕೊಂಡಿಗಳು
ಅಂಗನೆಯರ ಸಂಗ